Era-barraca-WEB	Es cars des lauradors, damb es sòns tendolets clars, formauen un campament en centre der arriu, e ath long dera arriba de pèira, botades en fila, i auie es bèsties ara venda: mules neres e pernejadores, damb ròis cabestes e anques ludentes agitades per nerviosa inquietud; shivaus de trabalh, fòrts mès tristi, sirvents condemnadi a etèrna fatiga, guardant damb es sòns uelhs veirosi a toti es que passauen, coma s’endonvièssen ath nau tiran, e petites e enventides ègües, herint eth povàs damb es sues bates, estirant eth ramau que les tenguie estacades ath mur.